Publication: Magyar Közlöny
Issue: MK-2000-128 (Year: 2000, Number: 128)
Era: 1990-2004
Section: 32/1997. (XI. 5.) MKM rendelet (a továbbiakban: kisebbségi oktatás irányelve) figyelembevételével készült helyi
Paragraph Index: 1254

g) A kistelepülések támogatása Előirányzat: 10 053,0 millió forint 10 053,8 millió forint Fajlagos összeg: 12 000 forint/fő 12 000 forint/fő A kiegészítő hozzájárulást a következő feltételek fennállása esetén az a települési önkormányzat vehet igénybe, amely 2000. augusztus 31-én önálló közigazgatási jogállással rendelkezett: ga) Kiegészítő hozzájárulást vehet igénybe az az önkormányzat, amelynek illetékességi területén a lakosságszám 2999 főnél több, de a 3500 főt nem haladja meg az általa fenntartott — óvodában óvodai nevelésben részesülő gyermekek után, — általános iskolában, valamint hat évfolyamos gimnázium hetedik-nyolcadik, illetve nyolc évfolyammal működő gimnázium ötödik-nyolcadik évfolyamán nappali rendszerű oktatásban részt vevő tanulók után. Amennyiben a közoktatási intézmény társulás keretében működik, abban az esetben vehető igénybe a kiegészítő hozzájárulás, ha az intézmény székhelye szerinti települési önkormányzat illetékességi területén a lakosságszám nem haladja meg a 3500 főt. gb) A kiegészítő hozzájárulás összegének kétszeresét veheti igénybe az az önkormányzat, amelynek illetékességi területén a lakosságszám eléri az 1100 főt, de nem haladja meg a 2999 főt az általa fenntartott — óvodában óvodai nevelésben részesülő gyermekek után, — általános iskolába, valamint hat évfolyamos gimnázium hetedik-nyolcadik, illetve nyolc évfolyammal működő gimnázium ötödik-nyolcadik évfolyamán nappali rendszerű oktatásban részt vevő tanulók után. Amennyiben a közoktatási intézmény társulás keretében működik, abban az esetben vehető igénybe a kiegészítő hozzájárulás, ha az intézmény székhelye szerinti települési önkormányzat illetékességi területén a lakosságszám nem haladja meg a 2999 főt. gc) A hozzájárulás összegének kétszeresét veheti igénybe az az önkormányzat, amelynek illetékességi területén a lakosságszám nem éri el az 1100 főt az általa fenntartott — általános iskola ötödik-nyolcadik, valamint hat évfolyamos gimnázium hetedik-nyolcadik, illetve nyolc évfolyamos gimnázium ötödik-nyolcadik évfolyamán nappali rendszerű oktatásban részt vevő tanulók után, — általános iskola első-negyedik évfolyamán nappali rendszerű oktatásban részt vevő tanulók után, ha a gd) pont szerinti hozzájárulást nem igényelheti. Amennyiben a közoktatási intézmény társulás keretében működik, abban az esetben vehető igénybe a kiegészítő hozzájárulás, ha az intézmény székhelye szerinti települési önkormányzat illetékességi területén a lakosságszám nem érte el az 1100 főt. gd) A hozzájárulás összegének négyszeresét veheti igénybe az az önkormányzat, amelynek az illetékességi területén a lakosságszám nem éri el az 1100 főt, az általa fenntartott — óvodában óvodai nevelésben részesülő gyermekek után, — általános iskola első-negyedik évfolyamára járó, nappali rendszerű oktatásban részt vevő tanulók után, ha az önkormányzat — a közoktatási törvény 85. §-ának (4) bekezdése alapján készített önkormányzati intézkedési terv, illetve, ha ilyen készítésére az önkormányzat nem köteles a megyei fejlesztési terv alapján — az általános iskolai nevelésről-oktatásról az ötödik-nyolcadik évfolyamon — az f) pont szerinti feltételeknek megfelelően létrehozott társulás keretében gondoskodik. Ha a települési önkormányzat, az általa fenntartott közoktatási intézményben, a negyedik évfolyamnál magasabb évfolyamon nemzeti kisebbségi iskolai nevelést-oktatást biztosít, egyéb feltételek megléte esetén a hozzájárulást társulásban való közreműködés nélkül is igényelheti. Amennyiben a közoktatási intézmény társulás keretében működik, akkor az 1100 fő alatti lakosságszámú önkormányzat illetékességi területén lakóhellyel, ennek hiányában tartózkodási hellyel rendelkező gyermekek, tanulók után jár a hozzájárulás. ge) A ga)—gd) pontban meghatározottak alapján igényelhető hozzájárulás kétszeresét igényelheti a helyi önkormányzat azon gyermekek, tanulók után, akiknek nemzetiségi nyelvű, vagy nemzetiségi két tanítási nyelvű óvodai nevelést, illetve nemzetiségi nyelvű, nemzetiségi két tanítási nyelvű, vagy nemzetiségi nyelvoktató, nappali rendszerű iskolai nevelést-oktatást biztosít. A ga)—ge) pontok alatti kiegészítő hozzájárulások gyermekenként, tanulónként csak egy jogcímen igényelhetők.

Source: https://magyarkozlony.hu/hivatalos-lapok/01c7eee9f5037b77190ac6e218267943678af71e/dokumentumok/bf2a010248f1ebdd06ba8e40f0a83af17d3facf3/letoltes